Con 13 anyadas heredó o reino de Qin y a con a edat de 39 anyos (221 aC) ya heba conquiesto y unificau, por primera vegada en a historia, os quantos reinos combatients en un unico imperio. En que remató a conquiesta, enchegó muitas reformas economicas y politicas con aduya d'o suyo consellero Li Si. Unificó os sistemas de mesura y peso, estandarizó os carácters emplegaus en a escritura, redistribuyó as tierras entre os labradors y fació grans treslaus de población ta privar rebueltas. A la finitiva remató con o sistema feudal anterior y creyó as bases d'o sistema imperial que rechiría a China por mas de 2.000 anyos.